 Madaxweyne Sheekh Shariif waxaa kale uu yiri waxaan codsaneynaa habka Baarlamaanka uu wax u saxaayo inuu noqdo hab wax dhisa ee uusan noqon hab wax dumiya, maanta meesha aan fadhino waxaan ku mataleynaa Ummada Soomaaliyeed ee Qabiil kuma mataleyno, kharashka ku baxa shirkaan waxaa bixiya dadd Ajnabi ah, waxaana loo bixinayaa dadka Soomaaliyeed iney dantooda gaaraan, taasna waxay ku xiran tahay inaan garano masuuliyada nasaaran, waana hubaa inaan garaney, waxaan jecel nahay in la gaaro marxalad wasiirkii la magacaabo uu cid waliba qanciyo oo aan lays weydiin halka uu ka yimid iyo cida uu u dhashey, waxaana ku gaarikarnaa inaan noqono dadd wada shaqeeya oo isku xiran, marka hadii Baarlamaanka, Xukuumadii iyo Madaxdii midba meel uu ka soo jeesto, waxaa imaanaya wixii lagu bur burey, walaallayaal xaalada dalkeena ka jirta wax badan ayaan ku cel celiyey, hadana waan ku celinayaa waxay nooga baahan tahay inaan wajahno, intii aan wax ku bixin lahayn inaan wax fashilino aan ku bixino inaan wax dhisno, waxaan idiin kaga baahanahay oo aan idiinka codsaneynaa, in Xukuumadaas iyo barnaamijkeeda aad ogolaatiin, fursadna aad noo siisaan cidii wax tabaneysa inaan xalino waad mahadsan tihiin ayuu khudbadiisa ku soo gebagebeeyey Madaxweyne Sheekh Sharif Sheekh Axmed. 